tomron87/hebrew-wikipedia-sentences-corpus huggingface dataset:
עם השיר הופיעה ג'יי לו לראשונה במרכז הכנסים פיגאלי בפנמה סיטי, פנמה, ב-14 ביוני 2012, במסגרת סיבוב ההופעות העולמי הראשון שלה, "Dance Again World Tour".
הסיבוב ההופעות חולק לארבעה חלקים, כאשר החלק האחרון הוא מסיבות.
עד שנת 2021, לופז הופיעה עם השיר בכל סיבובי ההופעות שלה (שלושה בסך הכל), "It's My Party Tour" (2019), בסיבוב ההופעות המשותף שלה עם אנריקה איגלסיאס "אנריקה איגלסיאס & ג'ניפר לופז: סיבוב ההופעות" (2012), וסיבוב ההופעות "Jennifer Lopez: All I Have" (2016-18).
בדרך כלל, בכל סיבובי ההופעות שיר משמש כהדרן של המופע בשל היותו סינגל המצליח ביותר שלה, והיותו כשיר הקיץ.
בסיבוב ההופעות "Dance Again World Tour", לופז הוקרנה על המסך הצופים עם מסיכה ודקלמה את האמירה שיש בקליפ: "אתה תחיה, תאהב ...
אותו אימרה בו נכתב על המסך בתחילת הקליפ.
כאשר לופס עולה הבמה, היא מצטרפת אל החבר שלה קספר סמארט, שגם מופיע בקליפ, כאשר הקטע ברייקדאנס מתחיל.
לשיר בוצע גרסת כיסוי בתוכנית הטלוויזיה האמריקאית "Glee", בפרק "The New Rachel".
הגרסה בוצעה על ידי קייט הדסון, מאשאפ עם השיר של ליידי גאגא "Americano" מאלבומה Born This Way (2011).
המאשאפ זכה להצלחה רבה ואף הצליח להיכנס אל מצעדי האייטונס.
באוגוסט 2013, פורסם קליפ של סאם הורוביץ בן 13 מופיע עם השיר בבר המצווה שלו, סרטון זה נהפך לסרטון ויראלי.
בסרטון זה, אשר משך וגרף תשומת לב תקשורתית משמעותיתת, הורוביץ הופיעה כריקוד כוריאוגרפי לשיר זה.
לופז לראשונה הועמדה עם השיר בטקס פרסי הווידאו קליפים של MTV לשנת 2012 בתור ה"ריקוד הכוריאוגרפי הטוב ביותר בקליפ", אך הפסידה לזמר האנגלי כריס בראון עם שירו "Turn Up The Music".
גם בטקס פרסי בחירת הנוער 2012, לופז הועמדה בקטגוריית "בחירת המוזיקה: הסינגל המבוצע על ידי זמרת", אך הפסידה לזמרת טיילור סוויפט עם שירה "Eyes Open".
אף על פי שלופז מכונה כזמרת לטינית, היא נכנסה לכמה מצעדים ברחבי העולם לפי כתבי העת שהתפרסמו.
בתחנת הרדיו PlayBack.FM, השיר דורג במקום ה-71 במצעד "שירי הפופ הטובים לשנת 2012".
כיוון שהשיר מאופיין כשיר דאנס קצבי, השיר נכנס למצעדים רבים ברחבי העולם.
אתר הבריטי MusicVR, פרסם גם הוא את המצעד השנתי שלו "שירי הדאנס הטובים ביותר לשנת 2012", ומיקם את השיר במקום ה-17.
לעומת זאת, ברשימות עבור השירים הטובים ביותר של ג'ניפר לופז, השיר התברג דווקא במקומות גבוהים.
מגזין "Oprahdaily", סיקר את שיריה של לופז ומיקם את השיר במקום ה-12 "במצעד 15 השירים הטובים ביותר של ג'ניפר לופז".
ניתן למנות עוד כתבי עת שדירגו את שיריה של לופז, בהם Returnofrock דירג את השיר במקום ה-5 "Parade" מיקם את השיר במקום ה-3 חברת השידורים Live365, פרסמה באתרה את הדירוג של שיריה גם כן, ודירג את השיר במקום ה-19, כאשר שירה "Do It Well" שהה בראש הרשימה.
Classic Rock History דירג את השיר במקום השביעי במצעד שלה.
במצעדים השיר זכה להצלחה רבה, כאשר הצליח להיכנס למקום ה-1 במצעד שירי הדאנס קלאב שבארצות הברית.
ובנוסף הצליח להיכנס למצעדים רבים אחרים.
מקוםתאריםמכירותאוסטריה (IFPI Austria)זהב15,000אוסטרליה (ARIA)פלטינה70,000בלגיה (BEA)זהב15,000קנדה (Music Canada)פלטינה80,000דנמרק (IFPI Denmark)פלטינה30,000פינלנד (Musiikkituottajat)זהב6,000יוון (IFPI Greece)פלטינה6,000איטליה (FIMI)פלטינה30,000מקסיקו (AMPROFON)פלטינה + זהב90,000ספרד (PROMUSICAE)זהב20,000שוודיה (GLF)פלטינה40,000ארצות הברית (RIAA)פלטינה1,400,000סטרימינגדנמרק (IFPI Denmark)פלטינה2,600,000סיכוםבכל העולם3,100,000
מדינהתאריך יציאהפורמטחברת תקליטיםמקורבלגיה2 באפריל 2012הורדה דיגיטליתסוני מיוזיק אנטרטיינמנטפינלנדצרפתאיטליההולנדנורווגיהספרדארצות הבריתאפיקניו זילנד3 באפריל 2012סוני מיוזיק אנטרטיינמנטסינגפורארצות הבריתרדיו להיטיםאפיקרדיו קצבגרמניה10 באפריל 2012הורדה דיגיטליתסוני מיוזיק אנטרטיינמנט18 במאי 2012תקליטורהורדה דיגיטלית (טראק 2)בריטניה20 במאי 2012הורדה דיגיטליתRCAארצות הברית25 במאי 2012הורדה דיגיטלית (גרסה בספרדית)אפיק
the Hits (בעברית, לרקוד שוב...
הלהיטים) הוא אלבום הלהיטים הראשון של זמרת הפופ האמריקאית ג'ניפר לופז.
מתוך האלבום סינגל יחידי בשם "Dance Again" ששמו כשם האלבום.
השיר זכה להצלחה עולמית, ובמהרה הפך ללהיט כאשר כבש את פסגות המצעדים שביוון, פולין, דרום קוריאה, ומצעד שירי הדאנס קלאב של בילבורד.
האלבום יצא ב-20 ביולי 2012, הוא הכיל את להיטיה הגדולים של לופז ובנוסף סינגל חדש ומצליח ("Dance Again").
האלבום נחל הצלחה נאה במצעדים יחסית לאלבום להיטים והסתפק במקומות מכובדים של מקום 3 במצעד האיטלקי, 20 במצעד הבילבורד 200, 3 במצעד האלבומים הקנדי, ובעוד מצעדים רבים.
לשיר "Dance Again", שיצא כסינגל יחידי, יצא ווידאו קליפ מצליח שביומו הראשון גרף למעלה מ-3.7 מיליון צפיות.
כיום, לשיר ישנם 550 מיליון צפיות, דבר אשר הופך אותו לשיר השישי הנצפה ביותר של לופז.
ב-2 באפריל 2012 יצא הסינגל היחידי מהאלבום "Dance Again" ששמו קרוי על שם האלבום.
"Dance Again" הוא הסינגל השישי המצליח ביותר של לופז מבחינת צפיות, ואף הוא בין הסינגלים הכי מושמעים ומוכרים של לופז.
השיר זכה להצלחה נאה בעולם, וזכה בפרסים רבים כאשר הבולטים ביותר מביניהם הם, "השיר הטוב ביותר" של MTV אוסטרליה, וכדומה.
עם יציאתו נכנס האלבום אל המקום ה-3 במצעד האיטלקי, וה-3 במצעד הקנדי.
מדינהתאריךגרסהחברת תקליטיםמקורגרמניה20 ביולי 2012סטנדרטית, דלוקססוני מיוזיקהולנדצרפת23 ביולי 2012RCAבריטניהקנדה24 ביולי 2012סוני מיוזיקארצות הבריתאפיק רקורדסאוסטרליה27 ביולי 2012דלוקססוני מיוזיקיפן1 באוגוסט 2012סטנדרטית, דלוקסאוסטרליה28 בספטמבר 2012סטנדרטית
Damn (בעברית: לעזאזל, מעוצב: '.DAMN''') הוא אלבום האולפן הרביעי של הראפר האמריקאי קנדריק לאמאר.
האלבום יצא לאור ב-14 באפריל 2017 בשיתוף של חברת התקליטים אינטרסקופ רקורדס, טופ דואוג אנטרטיינמנט, ואפטרמת' אנטרטיינמנט.
האלבום כולל בתוכו שיתופי פעולה רבים, כשהבולט שבהם הוא "Loyalty", עם הזמרת ריהאנה.
האלבום קיבל שבחים מהמבקרים, והתחיל מקום ראשון בבילבורד 200. זה האלבום השלישי של לאמאר שהתחיל מקום ראשון בארצות הברית.
במאי 2018 "Damn" הוכרז כאלבום פלטינום משולש על ידי איגוד תעשיית ההקלטות האמריקאי.
האלבום גם זכה בפרס גראמי לאלבום הראפ הטוב ביותר של 2017. הוא אף הועמד לפרס גראמי לאלבום השנה.
את האלבום הפיקו רבים כאשר הבולטים ביותר שבהם הם פלוס, גרג קורסטין סטיב לייסי ומייק ויליאמס.
"HUMBLE" היה השיר הראשון באלבום שהוקלט, ולאחר כך הוקלט השיר "DNA".
לאחר שהבית הראשון של השיר "DNA" הוקלט עם הביט שמייק וויל הכין לשיר, לאמאר ביצע את הבית השני א-קפלה, וביקש שמייק וויל יכין את הביט על בסיס הראפ.
לאמאר הציע שהשיר ישמע "כאוטי", ושמייק ויל ילחין את החלק השני של השיר כדי ש"ישמע כאילו הוא נלחם נגד הביט".
את הביט לשיר "HUMBLE" מייק וויל הכין בכוונה שגוצ'י מיין יבצע על הביט, אך השמיע את הביט ללאמאר כדי שלאמאר יבצע בפעם הראשונה על ביט בסגנון טראפ.
לאחר ההקלטה, הוסכם שהשיר יהיה על אלבומו השני של מייק וויל "Ransom 2", אך אחרים שכנעו את לאמאר לשמור את השיר לאלבומו הבא.
ב-23 במרץ 2017 הוציא לאמאר סינגל מקדם בשם "The Heart Part 4", שבו היו מילים שרמזו על הוצאת אלבומו הרביעי ב-7 באפריל 2017. בשבעה באפריל החל האלבום להיות זמין להזמנה מוקדמת ואושר שייצא ב-14 באפריל.
ב-11 באפריל, חשף לאמאר את רשימת השירים של האלבום.
ב-30 במרץ 2017, הוציא לאמאר את הסינגל הראשון של האלבום, "HUMBLE", ביחד עם וידאו קליפ.
השיר הגיע למקום ראשון בבילבורד הוט 100 ולמקום השני בקנדה הוט 100.
ב-20 ביוני 2017 הוציא לאמאר את הסינגל השני מהאלבום, "LOYALTY", בשיתוף ריהאנה.
השיר הגיע למקום 14 בבילבורד הוט 100.
ב-2 באוקטובר 2017 הוציא לאמאר את הסינגל השלישי מהאלבום "LOVE" בשיתוף זאקארי.
השיר הגיע למקום 16 בבילבורד הוט 100.
הווידאו קליפ של השיר "DNA" מהאלבום יצא ב-18 באפריל 2017.
הווידאו קליפ של השיר "ELEMENT" מהאלבום יצא ב-27 ביוני 2017.
ב-11 באפריל 2017, חשף לאמאר את עטיפת אלבום "DAMN".
העטיפה עוצבה על ידי ולאד ספטוב, שעיצב גם את עטיפת שני הפרויקטים הקודמים של לאמאר, "Untitled Unmastered" ו"To Pimp a Butterfly".
ספטוב תיאר את תמונת האלבום כ"קולנית ומגרה" ו"הוא לא פוליטי כמו To Pimp a Butterfly אך יש לו אנרגיה".
בריאיון לרדיו ב-29 ביוני 2017, לאמאר חשף שבתחילה שם האלבום היה אמור להיות What Happens on Earth Stays on Earth (מה שקורה בכדור הארץ נשאר בכדור הארץ), אך שינה את דעתו, והחליט ששם האלבום יהיה "DAMN".
האתר מטקריטיק נתן לאלבום ציון של 95. המבקרים בישראל שיבחו את האלבום.
בשנת 2020 מגזין הרולינג סטון דירג את האלבום במקום ה-175 ברשימת 500 האלבומים הטובים ביותר בכל הזמנים.
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2017, וסיכום האלבומים של העשור השני של המאה ה-21. כתב העת The A.V.
Club דירג את האלבום במקום ה-11 ברשימת "50 האלבומים האהובים ביותר של שנות ה-2010".
בילבורד'' דירג את האלבום במקום ה-48 ברשימתם "100 האלבומים הטובים ביותר של העשור השני".
בשנת 2019, מגזין הגרדיאן דירג את האלבום במקום ה-43 ברשימת "100 האלבומים הטובים ביותר של המאה ה-21".
האתר האינטרנט האמריקאי Metacritic אוסף ביקורות על אלבומי מוזיקה, דירג את האלבום במקום השלישי ברשימת "האלבומים הטובים של העשור (2010-2019)" עם ניקוד של 95. מגזין פיצ'פורק דירג את האלבום ברשימת "200 האלבומים הטובים ביותר של העשור השני" במקום ה-57.
בשנת 2019, מגזין הרולינג סטון ערך את רשימת "100 האלבומים הטובים ביותר של העשור השני" ודירג את האלבום במקום ה-27. בשנת 2022 האלבום דורג במקום ה-60 ברשימת 200 אלבומי ההיפ-הופ הטובים ביותר בכל הזמנים של מגזין רולינג סטון.
האלבום הוא אלבום ראפ מודע, עם אלמנטים של טראפ, רית'ם אנד בלוז, ופופ.
מבין הנושאים באלבום, מתייחס למאר גם לכת העבריים השחורים:
בשיר ".FEAR" מתקשר ללאמאר בן דודו, ונאמר: .
בראיון למגזין רולינג סטון לאמאר נשאל על השורות הללו, והוא הבהיר שהתכנים הללו באלבום הם מנקודת המבט של בן דודו, אך לדעתו יש במילים הללו אמת כלשהי, ושיש להן פרשנויות רבות.
"Damn" זכה לפרס אלבום השנה בפרסי ההיפ הופ של BET.
האלבום גם זכה בפרס אלבום הראפ האהוב ביותר בפרס המוזיקה האמריקאית.
השיר "Humble" מהאלבום זכה לפרס וידאו קליפ השנה בפרסי הווידאו קליפ 2017 של MTV.
בפרסי גראמי 2018, זכה Damn בפרס אלבום הראפ הטוב ביותר של 2017, והיה מועמד לפרס האלבום הטוב ביותר.
בנוסף, האלבום זכה בפרס פוליצר למוזיקה בשנת 2018. בכך הפך לאלבום הראשון שזכה בפרס מסוג זה שאינו אלבום ג'אז או קלאסי.
Dance Again World Tour הוא סיבוב ההופעות הראשון של הזמרת והשחקנית ג'ניפר לופז.
במהלך הקריירה שלה רצתה לופז לצאת לסיבוב הופעות משלה אך עד שנה זו דבר זה לא יצא לפועל.
לאחר צאת אלבומה השביעי היא הייתה נחושה לצאת לסיבוב הופעות.
במרץ 2012 החלו שמועות על כך שלופז תצא לסיבוב הופעות ואכן לופז אישרה שהיא תצא לסיבוב הופעות באפריל.
בסופו של דבר סיבוב ההופעות יצא לפועל ביוני של אותה שנה.
במהלך סיבוב ההופעות היא חברה לזמר אנריקה איגלסיאס והופיעה איתו יחד בצפון אמריקה.
לאחר מכן לופז הופיעה עצמאית גם באוסטרליה, אסיה, דרום אמריקה ואירופה.
סיבוב ההופעות החל ב-14 ביוני 2012 בפנמה והסתיים ב-22 בדצמבר באותה שנה בפוארטו ריקו.
מעצב האופנה זוהיר מוראד עיצב את כל התלבושות ואילו לופז הייתה אחראית על הביום האומנותי של המופע.
למופע הוכנסו גם נושאים אישיים שונים והוא היה מחולק ל-4 חלקים: הוליווד הזוהרת והישנה, פאנק, אהבה ומסיבות.
המסר העיקרי של המופע היה על ריקודים ולהרגיש שוב חדשנות.
סיבוב ההופעות זכה לביקורות חיוביות מהמבקרים שהחמיאו על הכוריאוגרפיה שלה והיכולות הפיזיות שלה.
הוא תיאור כ"התפוצצות של צבע וצליל שהוכיחו את היכולות הקוליות של לופז תוך שמירה על הנאמנות שלה לשורשיה".
סיבוב ההופעות זכה להצלחה מסחרית כאשר דורג במקום ה-13 ברשימת "100 סיבובי ההופעות המצליחים של 2012" עם רווח של 52.6 מיליון דולר מ-54 יעדים.
החלק עם אנריקה איגלסיאס דורג במקום ה-77 באותה ברשימה עם רווח של 21.2 מ-24 הופעות ובסך הכל גרף סיבוב ההופעות רווח של 73.8 מיליון דולר מ-78 יעדים.
"Dance Me to the End of Love" (בעברית: "הרקידי אותי עד קץ האהבה") הוא שיר של לאונרד כהן משנת 1984, אחד משיריו המפורסמים ביותר.
הוא בוצע לראשונה באלבומו השביעי Various Positions (בעברית: "תנוחות שונות") שיצא לאור באותה שנה.
במהלך השנים הוקלטו גרסאות של השיר על ידי אומנים נוספים.
השיר נתפס אצל רבים כשיר אהבה, אך למרבה הפרדוקס הוא נכתב בהשראת השואה, כפי שסיפר לאונרד כהן על הרקע לכתיבת השיר ומשמעותו בריאיון לרשת השידור הקנדית באנגלית CBC בשנת 1995:
לאונרד כהן לא תיאר את הזוועה והאימה במילים בוטות, אלא חיפש ביטויים פואטיים בתוך הברבריות.
כפי שלאונרד כהן אמר על השיר בציטטה שלעיל, אותה שפה שמשמשת לתיאור הסיטואציה הקשה משמשת גם בביטוי של התמסרות לאהבה.
במילות השיר ניתן לראות שילוב של מילים וביטויים הנוגעים בשני הקטבים של הפרדוקס: קוטב אחד של תשוקה לחיים, לשלום לאהבה ולמשפחה, וקוטב מנוגד של אימת מוות וחידלון.
בקוטב האחד נמצאים הפועל לרקוד, היופי, המקום הבטוח, ענף עץ הזית, היונה שעפה לכיוון הבית, האהבה, החתונה, הילדים, הנשיקות, מקום המקלט, מגע היד, הריקוד העדין מאוד והארוך מאוד.
בקוטב המנוגד נמצאים הכינור העולה באש, החרדה, קץ האהבה, היעלמות העדים, בָּבֶל המסמלת את הקינה על החורבן, הילדים שמבקשים להיוולד (ולא ייוולדו), החוטים הקרועים של אוהל המקלט.
לפרדוקס שבא לידי ביטוי במילים יש ביטוי גם במנגינת השיר.
המילים "הרקידי אותי אל יופייך לנגינת כינור שעולה באש" באות לידי ביטוי בעצם הצמדת פסקול המנגינה הרומנטית של השיר לסיטואציה של זוועה ואימה.
זה תואם לחלוטין את המצב שבו נגינת מוזיקה מלווה הובלת אנשים אל מוות אכזרי.
הלחן הוא דוגמה יפה ליכולתו של לאונרד כהן לשאוב השראה מההשפעות התרבותיות שאליהן נחשף במהלך חייו ולשלבן ביחד בלחן אחד.
בלחן של השיר הזה אפשר להבחין בהשפעה של ריקוד החסאפיקו היווני, שאותה ספג ככל הנראה מהתקופה שבה חי ויצר על האי הידרה שביוון.
השפעה זו מורגשת במיוחד במקצב של שירת הזמרים.
עם זאת, ניתן להרגיש בלחן בבירור נימה של מוזיקת כליזמרים, שמקורה במוצאו היהודי המזרח-אירופי.
היא באה לידי ביטוי במיוחד בנגינה של הכינור וגם בפתיח הקצר שקודם לתחילת שירת הזמרים.
בשנת 2024 הוציאה איה כורם גרסת כיסוי לשיר תחת השם "טנגו סוף האהבה" שנכלל באלבומה שלך, א.
כורם המורכב כולו מגרסאות כיסוי בעברית לשירי לאונרד כהן.
בת שבע צ'אפק (Batsheva Capek - זמרת פולק קנדית) הקליטה ב-2012 גרסה של השיר באנגלית וביידיש על גבי תקליטור.
ההרכב המוזיקלי האלג'יראי-קוויבקי "Labess" הוציא גרסה בערבית ובאנגלית לשיר.
בוב דילן ביצע את השיר בשידור חי במונטריאול ב-29 באוקטובר 2023.
סטינג ביצע את השיר ב-2017.
Dame Tu Cosita הוא סינגל שהוקלט על ידי הזמר אל צ'ומבו ביחד עם הקטי ראנקס.
השיר יצא לאור ב-2 באפריל 2018, על ידי חברת התקליטים ג'סטון רקורדס, כסינגל מתוך האלבום, Cuentos de la Cripta II.
במקור, הוקלט השיר כבר בשנת 1997, אך יצא לאור כסינגל בשנת 2018.
הווידאו קליפ המלא שיצא עבור השיר הועלה לערוץ היוטיוב של אולטרה מיוזיק ב-5 באפריל 2018. לאורך הקליפ ניתן לראות חייזר בצבע ירוק, רוקד לצלילי השיר.
קליפ השיר הפך לסרטון ויראלי, ומאות אלפי אנשים צילמו את עצמם כשהם רוקדים כמו החייזר בקליפ.
נכון לאפריל 2023, מונה הצפיות של הקליפ עומד על כ-4.3 מיליארד צפיות.
ב-29 באוגוסט 2018, יצא לאור הרמיקס הרשמי של השיר בו השתתפו פיטבול וקרול ג'י.
הרמיקס של השיר הצליח לשחזר את הצלחת השיר המקורי, ואף נמכר בארצות הברית, בכלמעלה מ-420,000 עותקים בסך הכל.
הקליפ של הרמיקס הצליח לצבור 71 מיליון צפיות.
Dance Monkey הוא סינגל שהוקלט על ידי הזמרת האוסטרלית טונס אנד איי.
השיר יצא לאור ב-10 במאי 2019, כסינגל שני מתוך המיני-אלבום The Kids Are Coming, על ידי חברות התקליטים Bad Batch רקורדס וסוני מיוזיק.
השיר זכה להצלחה חסרת תקדים כאשר שהה אחד עשר שבועות בפסגת מצעד הסינגלים הבריטי, והפך לשיר הראשון בביצוע אישה שהצליח לעשות זאת.
כמו כן השיר צעד מספר שיא של 30 שבועות במצעד השבועי של גלגלצ, מתוכם 10 שבועות במקום הראשון - השני שהצליח לעשות זאת אחרי "Shape of You" של הזמר אד שירן, הישג נדיר בתחנה.
כמו כן, זהו השיר הראשון בתולדות המצעדים הלועזיים בישראל שדורג שנתיים ברציפות בעשירייה הפותחת במצעד השנתי (מקום 10 בשנת 2019 ומקום שלישי בשנת 2020).
הווידאו-קליפ שצולם עבור השיר בבימויו של ליאם קלי וניק קוזאקיס יצא לאור ב-24 ביוני 2019. נכון לאוגוסט 2024 היו לשיר למעלה מ-2.1 מיליארד צפיות.
בקליפ נראה קשיש מונשם המכונה "מיסטר טיימס", וכאשר מתחיל השיר להתנגן הוא משליך את מכונת ההנשמה ויוצא לפארק עם ידידיו - קשישים גם הם.
כשהם נראים נוהגים ברכב ומשחקים.
מקוםתאריםמכירותאוסטרליה (ARIA)פלטינה 19×1,330,000בריטניה (BPI)פלטינה 4×2,400,000 מכירות + הזרמת מדיה בלבד
מדינהתאריך יציאהפורמטגרסהחברת תקליטיםמקורעולם10 במאי 2019הורדה דיגיטלית • הזרמת מוזיקהמקורית Bad Batch רקורדס18 באוקטובר 2019חשופה
Damita Jo (בעברית: דמיטה ג'ו) הוא אלבומה השמיני של הזמרת-יוצרת האמריקאית, ג'נט ג'קסון, אשר יצא לאור ב-30 במרץ 2004, על ידי חברת התקליטים וירג'ין רקורדס.
שם האלבום לקוח משמה האמצעי של ג'קסון שכן שמה המלא הוא ג'נט דמיטה ג'ו ג'קסון.
האלבום מכיל סגנונות מוזיקה רבים ביניהם פופ-רוק, מוזיקה אלקטרונית, האוס, R&B והיפ-הופ.
מבחינה לירית האלבום עוסק באישיותה החדשה של ג'קסון בנושאים של אינטימיות, מונוגמיה, אהבה וריקוד.
האלבום כולל מפיקים רבים: צמד המפיקים ג'ימי ג'אם וטרי לואיס אשר עבדו עם ג'קסון גם על אלבומיה הקודמים, ג'קסון עצמה, דאלאס אוסטין, הזמר בייביפייס, אנדרס באג, סקוט סטרוץ', טלפופמיוזיק, הראפר קניה וסט והאחים אוילה.
האלבום הקולט במשך 18 חודשים ובכך האלבום הפך לאלבום שג'קסון הקדישה לו הכי הרבה זמן הקלטה.
ג'קסון רצתה למצוא מפיקים אשר יזדהו עם רגשותיה לאור השירים האישיים באלבום.
המפיקים של האלבום תיארו את האלבום כ"אלבום מאוד סקסי, נועז, מהנה וחיובי".
באלבום ג'נט מציגה את דמויות האלטר-אגו שלה: "דמיטה ג'ו" ו"תות שדה" כאשר ג'קסון תיארה אותם כ"דרך נוספת לבטא ולחשוף חלק עמוק יותר ממני" ואף השוותה את תהליך כתיבת האלבום כתיבה של סופר אשר ממציא דמויות לסיפור שלו.
בנוסף לכך, ג'קסון כינתה דמויות אלה כ"חיות" אשר היו כלואות בתוכה וכעת היא משחררת אותן.
באותה שנה ג'קסון הופיעה במופע המחצית של גמר הסופרבול ביחד עם הזמר ג'סטין טימברלייק אשר במהלך ההופעה חשף את השד שלה, מה שהוביל באותה תקופה את ערוץ MTV להחרים את קליפים של ג'קסון.
האלבום קיבל ביקורות חיוביות ממבקרי המוזיקה והגיע למכירות של 3 מיליון עותקים מתוכם כמיליון בארצות הברית ובכך הגיע למעמד פלטינה במדינה.
ג'קסון הגיבה למבקרים אשר התמקדו בתכנים המיניים של האלבום ובפרשת הסופרבול ואמרה כי "היא דואגת מהצורך של החברה לשים אנשים בקטגוריות מיניות ספציפיות".
האלבום זכה לפתיחה חזקה בשבוע הראשון בארצות הברית בכך שהפך לאלבום השני של ג'קסון עם הפתיחה הגדולה במדינה.
בנוסף לכך, האלבום היה מועמד לפרס הגראמי בקטגוריית "אלבום ה-R&B העכשווי הטוב ביותר".
מתוך האלבום יצאו 3 סינגלים: "", "" ו-"" והשיר "R&B Junkie" כסינגל שיווקי מהאלבום.
Dance Again (בעברית: לרקוד שוב) הוא שיר שהוקלט על ידי הזמרת-יוצרת האמריקאית סלינה גומז, מתוך אלבום האולפן השלישי שלה, Rare.
השיר יצא לאור ב-10 בינואר 2020, ביחד עם שאר שירי האלבום.
השיר הגיע למקום ה-19 במצעד השירים מתחת להוט 100.
השיר נכתב על ידי סלינה גומז, מתיאס לרסון, רובין פרדריקסון, ג'סטין טרנטר וקרוליין איילין והופק על ידי מאטמן & רובין.
השיר הוא שיר בסגנון דאנס, אלקטרופופ, אלקטרו, ופאנק, תוך שהוא מושפע גם מסגנון הדיסקו.
מבחינת ניתוח מוזיקלי, השיר מורכב במפתח של מינור, עם קצב של 112 פעימות לדקה.
השיר זכה להצלחה כאשר נכנס למקום הארבע עשרה במצעד השירים שבניו זילנד, למרות שלא יצא כסינגל.
הווידאו קליפ הרשמי של השיר בוים על ידי קרייג מורי, אך תיפקד כ-"קליפ הופעה" בלבד, שעזר בצורה כזו או אחרת בקידום השיר עצמו.
הקליפ פורסם בסוף מרץ 2020.
מדינהתאריך יציאהפורמטחברת תקליטיםמקורעולם10 בינואר 2020הזרמת מוזיקה • הורדה דיגיטליתאינטרסקופ
"Daisies" (בעברית: "חינניות") הוא סינגל שהוקלט על ידי הזמרת-יוצרת האמריקאית קייטי פרי.
השיר יצא לאור ב-15 במאי 2020, על ידי חברת התקליטים קפיטול רקורדס, כסינגל שלישי מתוך האלבום Smile.
ב-7 במאי 2020 הכריזה פרי ברשתות המדיה החברתית על כוונתה להוציא סינגל ראשון מתוך אלבום האולפן השישי שלה - הסינגל ייקרא "Daisies" ויצא לאור ב-15 במאי 2020. באותו היום חשפה את עטיפתו.
למחרת, כחלק מקמפיין לקידום מכירות הסינגל שהתקיים במקביל ליום האם, פתחה פרי חנות פרחים דיגיטלית בשם "Katy's Daisies", המציעה 12 אפשרויות לשליחת זרים צבעונים בחינם על מנת "להגיד למישהו שאכפת לך, שאתה אוהב אותו, מתגעגע אליו, או פשוט להודות להם כי הם מאמינים בך."
בסטרימינג בשידור חי בעמוד הפייסבוק שלה, חשפה פרי פרטים על הסינגל וציינה כי "זה שיר על כל החלומות שלכם וכל הדברים שאתם רוצים להשיג".
ב-15 במאי 2020 תתארח פרי באמזון לייב בו תבצע את הסינגל "Daisies", תתראיין ותענה על שאלות המעריצים בלייב.
ביום שלאחר מכן תבצע את השיר באירוע "In the House", של חברת Houseparty.
כמו כן, תופיע עימו לראשונה בטלוויזיה בתוכנית אמריקן איידול בה היא משמשת כשופטת, בפרק סיום העונה ב-17 במאי.
הווידאו קליפ הרשמי של השיר הועלה לערוץ היוטיוב של קייטי פרי ב-15 במאי 2020, בשידור חי.
בתחילת הקליפ, ניתן לראות את פרי כשהיא במקום דמוי יער ובהמשך, ניתן לראותה כשהיא מהלכת על חלוקי נחל ומאחוריה מפל מים.
בפחות מיממה, צבר הקליפ למעלה ממיליון צפיות.
מדינהתאריך יציאהפורמטחברת תקליטיםמקורעולם15 במאי 2020הזרמת מוזיקה • הורדה דיגיטליתקפיטול
"Dance Like Nobody's Watching" (מקוצר כ: "DLNW"; בעברית "לרקוד כמו שאף אחד לא צופה") הוא סינגל שהוקלט על ידי הראפרית האוסטרלית איגי אזליה ביחד עם הזמרת-יוצרת האמריקאית טינאשה.
השיר יצא לאור ב-21 באוגוסט 2020, על ידי חברות התקליטים בד דרימס ואמפייר דיסטריביושן, כסינגל שלא מתוך אלבום.
השיר נכתב על ידי איגי אזליה, טינאשה, הייבן, ג'ורדן באום, מיקמק והופק על ידי The 87's.
ב-14 באוגוסט 2020, העלתה אזליה בעמוד הטויטר שלה כי שיר חדש תחת הכותרת "DLNW", אזליה חשפה מאוחר יותר את שמו המלא "Dance Like Nobody's Watching", וכי השיר הוא שיתוף פעולה עם הזמרת טינאשה.
זהו שיתוף פעולה שני של הצמד זאת לאחר שאזליה התארחה בגרסת הרמיקס של השיר "All Hands on Deck", מתוך אלבומה של טינאשה.
בעקבות שיתוף הפעולה של הן טינאשה הייתה צפויה להיות מופע החימום של אזליה בסבב הופעות "Great Escape Tour", בשנת 2015, אך בסופו של דבר הוא בוטל.
השיר עצמו ישמש כסינגל ראשון לאלבום החדש של אזליה, "End of an Era".
טרם יצא הווידאו קליפ של השיר, העלתה אזליה לערוץ היוטיוב שלה את האודיו המלא של השיר.
כמו כן, האודיו מציג בתוכו את עטיפת הסינגל, ולאורכו ניתן חלקים מצילומי קליפ.
אזורתאריך יציאהפורמטחברת תקליטיםמקורעולם21 באוגוסט 2020הזרמת מוזיקה • הורדה דיגיטליתבד דרימס • אמפייר דיסטריביושן2 באוקטובר 2020תקליטור
Dammit Man הוא סינגל של הראפר האמריקאי-קובני פיטבול בהשתתפות פיקאלו.
הוא יצא לאור ב-3 באוגוסט 2004 כסינגל האחרון מתוך אלבום הבכורה של פיטבול, ..
הסינגל הופק על ידי ג'ים ג'ונסין.
הוא נבחר במקום 19 במצעד השירים מתחת להוט 100.
הקליפ הרשמי לשיר הופק על ידי פליי קאי.
הדי ג'יי האמריקאי די ג'יי חאלד, מופיע כהופעת קמע בקליפ.
"Dammit Man" (גרסת אלבום) (בהשתתפות פיקאלו) - 4:01
"Dammit Man" (רמיקס) (בהשתתפות ליל פליפ) - 3:46
"Dakiti" (שנקרא גם "Dákiti") הוא שיר של הזמרים הפוארטו ריקניים באד באני וג'יי קורטס, מתוך האלבום El Último Tour Del Mundo.
הוא יצא לאור ב-30 באוקטובר 2020, דרך רימאס אנטרטיימנט כשיתוף הפעולה השלישי של הצמד וכסינגל המוביל מתוך האלבום.
השיר הגיע למקום התשיעי במצעד הבילבורד הוט 100 ולמקום הראשון במצעד השירים הלטיניים החמים, והיה לשיר הראשון אי פעם שהגיע להישג זה.
בנוסף, היה לשיר הלטיני הראשון שהגיע לראש המצעדים העולמיים של בילבורד.
השיר נחשף לראשונה על ידי באד באני ב-26 באוקטובר 2020, דרך חשבון האינסטגרם שלו; הוא עשה טיזר למנגינת השיר והצהיר שהוא מגיע "בקרוב".
באד באני וקורטס שיתפו פעולה בעבר ברמיקסים עבור "No Me Conoce" ו"Cómo Se Siente".
בעקבות צאת השיר, באד באני צייץ סרטון בו הוא עושה ריקוד לשיר, ואיתגר את עוקביו לפרסם סרטונים משלהם של הריקוד.
"Dakiti" מסמן את שיר הסולו הראשון של באד באני מאז צאת אלבומו במאי 2020 Las Que No Iban A Salir.
Daisy (בעברית: דייזי) הוא שיר של הזמרת-יוצרת והראפרית האמריקאית אשניקו.
השיר פורסם דרך חברות התקליטים פרלופון ו-וורנר מיוזיק גרופ ב-9 ביולי 2020, כסינגל השני מתוך מיקסטייפ הבכורה של אשניקו, Demidevil.
השיר נכתב על ידי אשניקו וסלינגר, והופק על ידי סלינגר.
"Daisy" הוא שיר פופ, אינדי פופ, היפ הופ, וטראפ ובעל אלמנטים של EDM ומטאל, וסובב סביב הדמות דייזי, שאשניקו יצרה כלוחמת שהורגת אנסים ומשאיר חינניות מאחוריה ככרטיס ביקור.
הקליפ לשיר בוים על ידי שרלוט רתרפורד ופורסם ב-7 באוגוסט 2020. הוא נוצר בשיתוף עם ביטס אלקטרוניקס וטיקטוק, ומכיל תוכן גולשים שנוצר על ידי משתמשים בטיקטוק.
בשיאו, הגיע השיר למקום 24 במצעד הסינגלים הבריטי, והפך לשיר הראשון של אשניקו שהגיע ל-40 הראשונים במצעד הבריטי.
במצעד השירים מתחת להוט 100, הגיע השיר למקום השלישי, ובקנדה הוט 100, הגיע למקום 74.
ב-11 בדצמבר 2020 יצא רמיקס לשיר בשם "Daisy 2.0", בהשתתפות הזמרת הווירטואלית האטסונה מיקו.
עם פרסום השיר, סיפרה אשניקו כי היא חיכתה להוצאת השיר במשך שנה.
בראיון ל-Genius, חשפה הזמרת כי "Daisy" הוא השיר האהוב עליה מבין שיריה בתקופת צאתו.
"Daisy" תואר כשיר המשלב פופ, אינדי פופ, היפ הופ וטראפ, ובעל אלמנטים של EDM ומטאל בהפקתו.
השיר כתוב במפתח של E♭ מז'ור.
לדברי אשניקו, השיר נכתב מנקודת מבטה של דמות הכותרת של השיר, דייזי, מעין לוחמת שהורגת אונס ודומינטריקס הלובשת אך ורק נעלי לטקס ופלטפורמה ומותירה אחריה חינניות ככרטיס ביקור, ומכאן המילות השיר, "אני נושכת בחזרה, חינניות על שידת הלילה שלך".
לויד בסט מ-God Is in the TV, כתב כי "ההמנון הזה, בהשראת ז'אנר הטראפ, הוא נועז ואנרגטי", והשווה את השיר למוזיקה של גריימס, פופי וקווין הרבי.
קריס קנילי מ-The Line of Best Fit כינה את השיר "קר ועוצמתי".
אשניקו ביצעה את השיר ב-MTV ב-13 באוקטובר 2020, לאחר שנבחרה לאמן המבטיח של חודש אוקטובר 2020.
סלינגר - כתיבה, הפקה, קולות רקע, תופים, קלידים, סיטאר, סינתיסייזר
מדינהתוארמכירות הממלכה המאוחדת (BPI) כסף 200,000 ארצות הברית (RIAA) זהב 500,000 מכירות + הזרמת מדיה בלבד
מדינה תאריך יציאה פורמט גרסה חברת תקליטים מקור עולם 9 ביולי 2020 הורדה דיגיטלית • הזרמת מוזיקהמקורית פרלופון • וורנר ארצות הברית 10 בנובמבר 2020 רדיו להיטים עכשוויים וורנר עולם 11 בדצמבר 2020 הורדה דיגיטלית • סטרימינג 2.0 פרלופון
Dance Like There's No Tomorrow (בעברית: תרקוד כאילו אין מחר) הוא שיר דאנס-פופ של הזמרת והרקדנית פאולה עבדול ושל הזמר רנדי ג'קסון אשר יצא ב-18 בינואר 2008 כחלק מאלבומו של ג'קסון Randy Jackson's Music Club, Vol.
1. זה גם היה לסינגל הראשון של עבדול מזה קרוב ל-12 שנים.
השיר נכתב על ידי אדווין סרנו, שי פטריק סקינר ואריצה לאוס והופק על ידי דיקיי וג'קסון עצמו.
השיר נכתב על ידי ליל אדי, שי פטריק סקינר ואריצה לאוס והופק על ידי דיקיי וג'קסון עצמו.
בנוסף הוא גם מכיל קולות רקע של המפיק אוליבר ליבר שעבד עם עבדול בעבר.
מבחינה מוזיקלית השיר הוא שיר אפ-טמפו עם צלילים אלקטרונים כאשר נשימותיה של עבדול נשמעות בכבודת בשיר.
השיר נשלח לתחנות הרדיו כסינגל הראשון מאלבומו של ג'קסון ב-18 בינואר 2008 ולאחר 4 ימים הוא הופץ גם להורדה דיגיטלית.
עבדול וג'קסון הופיעו עם השיר כמופע מקדים למשחק הסופרבול ה-42. אף על פי שעבדול הופיעה עם ליפ סינק עדיין הביקורות על ההופעה החיו חיוביות.
בנוסף הם הופיעו עם השיר גם בתוכנית הטלוויזיה האמריקאית "אמריקן איידול".
"Dale Mami" הוא סינגל של הזמר הישראלי עומר אדם והזמר הפוארטו ריקני ניקי ג'אם, שיצא לאור ב-19 באוגוסט 2021, על ידי חברות התקליטים P.A.I וסוני מיוזיק לטין.
נכון לדצמבר 2025 יש לשיר למעלה מ-13 מיליון צפיות ביוטיוב
בינואר 2021 פורסם לראשונה כי אדם נפגש עם ניקי ג'אם באולפן במיאמי על מנת להקליט שיר משותף, כחלק מפיתוח הקריירה הבינלאומית של אדם.
בהמשך החודש דלף השיר לאינטרנט.
השיר נכתב על ידי אדם וניקי ג'אם יחד עם צמד היוצרים הישראלי דולי ופן, שגם הפיק את השיר יחד עם המפיק הקולומביאני סלואומייק.
השיר משלב בתוכו את שפות האם של השניים בהתאמה, עברית וספרדית.
הווידאו קליפ הנלווה לשיר פורסם לצד הסינגל.
הקליפ צולם במיאמי ובוים על ידי הבמאי הקולומביאני "Gusfilm".
בקליפ נראים אדם וניקי ג'אם שרים את השיר ברחבת ריקודים כשלצידם רקדניות.
בפרוגי נכתבה ביקורת חיובית על השיר, בה נכתב כי "השיר לגמרי ממכר ועושה לנו חשק לקפוץ ולרקוד.
שיתוף הפעולה שלהם משתלב בצורה מעולה והוא ללא ספק עומד להפוך לאחד הלהיטים הגדולים שכולנו הולכים לשמוע".
Dailymotion היא פלטפורמה אינטרנטית לשיתוף וידאו בבעלות חברת "קאנאל פלוס" .
עד שנת 2024, החברה הייתה בבעלות תאגיד "ויוונדי" .
האתר נוסד ב-2005 ובדומה לפלטפורמות דומות כ"יוטיוב" ו-"vimeo", מאפשר לגולשיו להעלות, לשתף ולצפות בסרטוני וידאו.
המשרד הראשי של החברה המנהלת את האתר, הקרויה באותו שם, ממוקם בפריז שבצרפת, אך החברה מחזיקה מספר משרדים ומרכזי פיתוח גם בניו יורק, לונדון, סן פרנסיסקו, סינגפור ואביג'ן.
האתר נוסד במרץ 2005 על ידי בנז'מן בז'בום ואוליבייה פואטרה כסטארטאפ עם סכום התחלתי של 6,000 אירו (9,271 דולר באותם הימים).
מאוחר יותר, קיבלה החברה מימון ממספר מקורות, ביניהם קרנות ההון-סיכון הצרפתיות Atlas Venture ו-Partech International.
בספטמבר 2007 השלימה סבב גיוס בסך 34 מיליון דולר מקונסורציום של משקיעים בראשות קרן ההשקעות הפרטיות הצרפתית AGF וקרן הון הסיכון האמריקאית "אדוונט ונצ'ר פרטנרז".
ב-2009 קיבלה החברה מימון מממשלת צרפת דרך קרן השקעה אסטרטגית בבעלותה.
בינואר 2011, רכשה חברת אורנג' הצרפתית כ-49% ממניות החברה בסכום של 62 מיליון אירו.
שנתיים לאחר מכן, רכשה אורנג' את יתר המניות בחברה.
באותה השנה (2013), ניסתה חברת יאהו!
לרכוש חלק ניכר ממניות החברה מידי אורנג' אך המהלך טורפד על ידי הממשלה הצרפתית.
באוגוסט 2013 הוכרז על שיתוף פעולה בין Dailymotion לבין TheGuardian.com, המהדורה הדיגיטלית של העיתון הבריטי "הגרדיאן" להשקת ערוץ של סרטוני חדשות באתר.
ב-2015 נרכשו 80% ממניות החברה על ידי תאגיד המדיה הצרפתי Vivendi.
הנתח של Vivendi בחברה הוגדל ל-90% בספטמבר של אותה השנה.
ב-2020 הוכרז על שיתוף פעולה בין Dailymotion לבין יצרנית הסלולר הסינית שיאומי במהלכו תינתן גישה לסרטונים מתוך האתר למשתמשי האפליקציה Mi Video.
מאז הקמתו, אופיין האתר במדיניות מתירנית יותר בכל הנוגע לפרסום תכנים המוגנים בזכויות יוצרים לעומת המתחרה יוטיוב.
כתוצאה מכך, נקלעה החברה המנהלת את האתר למספר תסבוכות משפטיות שאף גררו את חסימת האתר במספר הזדמנויות.
ב-2007, קבע בית המשפט העליון בפריז כי האתר היה אחראי להפרת זכויות יוצרים.
השופטים טענו כי בעלי האתר היו מודעים לכך שמתפרסם באתרם תוכן פיראטי אך לא נקטו בצעדים משמעותיים בנושא ובכך עודדו את משתמשי האתר להפר זכויות יוצרים.
ב-2014 הטיל בית הדין לערעורים בפריז קנס בסכום של 1.3 מיליון אירו על החברה, בטענה כי האתר הפר את זכויות היוצרים של ערוץ הטלוויזיה הצרפתי TF1 וערוץ החדשות LCI בכך שלא טיפל כיאות במשתמשים אשר העלו תוכן פיראטי לאתרם.
ב-2017 נחסמה לצמיתות הגישה לאתר ברוסיה בעקבות צו שהוטל על ידי בית המשפט העירוני של מוסקבה, עקב הפרה חוזרת ונשנית של חוקי זכויות היוצרים הנהוגים במדינה.
"Dale Promo" (בעברית: "יאללה פרומו") הוא סינגל שהוקלט על ידי הזמרת הישראלית נועה קירל והזמר הפוארטו ריקני מטרו דה סבאג'.
את השיר הוציאה ב-27 במאי 2022 לאור חברת התקליטים Graph Pen, כסינגל שלא מתוך אלבום אולפן.
הוא הופק על ידי מפיק המוזיקה הישראל-הולנדי בועז ואן דה ביטס.
את השיר חיבר מטרו דה סבאג'.
זה לא שיתוף הפעולה הראשון בינו לבין אמן הישראלי, כשבעבר הוציא גרסה ספרדית עם אליעד נחום לשיר "אל תגלי".
אתר "Mako" ציין כי קולה של קירל בשיר נשמע ערוך באופן לא-טבעי, והמבטא שלה בספרדית לא טוב.
ברשת הזרמת המדיה ספוטיפיי, הצליח לצבור למעלה מ-589 אלף השמעות.
הווידאו קליפ הרשמי פורסם ב-27 במאי 2022, יום צאת השיר.
הוא בוים על ידי דורון סריי, ונכון לאוגוסט 2022 עומד מונה הצפיות של הקליפ על למעלה מ-3.3 מיליון צפיות.
Dance Fever הוא אלבום האולפן החמישי של להקת האינדי רוק האנגלית פלורנס אנד דה משין, שיצא לאור ב-13 במאי 2022 על ידי פולידור רקורדס.
Damage CTRL קבוצה חברי הקבוצה דקוטה קאי איאו סקיי קיירי סיין אסקה שם/שמות Damage CTRL גבהים קאי: 1.68 מטרסקיי: 1.56 מטרסיין: 1.59 מטראסקה: 1.60 מטר חברי הקבוצה לשעבר ביילי תאריך הקמה 30 ביולי 2022 שנות פעילות 2022–היום
Damage Control (לרוב מקוצר לשם: Damage CTRL; בתרגום לעברית: בקרת נזקים) היא קבוצת היאבקות מקצועית נשית המופיעה בארגון ההיאבקות האמריקאי, ה-WWE, בתוכנית הדגל Raw.
הקבוצה מורכבת מדקוטה קאי, איאו סקיי, קיירי סיין ואסקה, כאשר הקבוצה מגלמת את הדמויות הבלתי חביבות על הקהל (דמויות אלה נקראות בשפת ההיאבקות המקצועית בשם "היל").
ביילי הקימה את הקבוצה עם סקיי ביולי 2022, אך גורשה מן הקבוצה בפברואר 2024. במסגרת תקופת קיומה של הקבוצה, סקיי כיהנה פעם אחת כאלופת הנשים של ה-WWE, בעוד שאסקה וסיין מכהנות כאלופות זוגות הנשים של ה-WWE.
קאי וסקיי כיהנו פעמיים כאלופות זוגות הנשים של ה-WWE.
באירוע סאמרסלאם, שהתקיים ב-30 ביולי 2022, ביילי ביצעה את חזרתה לראשונה מאז יולי 2021, כשהציגה לצידה את דקוטה קאי (ששוחררה מהארגון בחודש אפריל) ואיאו סקיי (שם הבמה החדש של איאו שיראי) על מנת להתעמת עם ביאנקה בלאייר לאחר ההגנה המוצלחת של האחרונה על אליפות הנשים של Raw מול בקי לינץ'.
ביילי, סקיי וקאי נסוגו לאחור בזמן שלינץ' ובלאייר המשיכו להביע הערכה אחת כלפי השנייה.
בניגוד למה שקרה בפועל, במהלך ריאיון שהתקיים עם קאי, היא חשפה שהקבוצה הייתה אמורה לכלול אותה, קנדיס לאריי וטיגן נוקס תחת הנהגתה של ביילי.
באירוע Clash at the Castle, שהתקיים ב-3 בספטמבר, ביילי, קאי וסקיי, שעתה נודעו תחת שם קבוצה רשמי חדש: Damage CTRL, ניצחו את בלאייר, אלכסה בליס ואסקה בקרב שלוש נגד שלוש.
ב-12 בספטמבר בפרק של התוכנית Raw, קאי וסקיי ניצחו את אלייה וראקל רודריגז וכתוצאה מכך זכו באליפות זוגות הנשים של ה-WWE.
בלאייר אז פתחה ביריבות עם ביילי, כשחגורת אליפות הנשים הונחה על כף המאזניים בשני מקרים שונים: האחד באירוע חוקי אקסטרים, שהתקיים ב-8 באוקטובר תחת חוקי קרב סולם, והאחר, באירוע היהלום שבכתר, שהתקיים ב-5 בנובמבר תחת חוקי קרב מי שעומדת אחרונה; בשני המקרים, ביילי כשלה בניסיונה לזכות בתואר.
חרף איבוד חגורות האליפות של קאי וסקיי לאלכסה בליס ואסקה ב-31 באוקטובר בפרק של התוכנית Raw לאחר תקופת כהונה של 49 ימים, הן זכו בהן בפעם השנייה חמישה ימים לאחר מכן באירוע היהלום שבכתר.
באירוע סדרת ההישרדות WarGames, שנערך ב-26 בנובמבר, קבוצת Damage CTRL השתתפה בקרב ה-WarGames המסורתי, כשהצטוותו לשורותיהן של ניקי קרוס וריאה ריפלי נגד קבוצתן של בלאייר, בליס, אסקה, מיה יים ובקי לינץ' אשר ביצעה את חזרתה לארגון.
לעומת זאת, הן נחלו הפסד בקרב זה לאחר שלינץ' הצמידה את קאי לניצחון.
ב-16 בדצמבר בפרק של התוכנית סמאקדאון, קאי וסקיי רשמו הגנה מוצלחת על התואר מול ליב מורגן וטיגן נוקס לאחר הפרעה של דמות מסתורית בתפקיד עוזר במה, שנחשפה לאחר מכן ברשתות החברתיות כזאיה לי.
לאחר מכן, קבוצת Damage CTRL פתחה בפיוד מחודש עם בקי לינץ', כאשר ביילי ניצחה בקרב יחידים בינה לבין לינץ' ב-19 בדצמבר בפרק של התוכנית Raw.
שבועיים לאחר מכן, קאי וסקיי ניצחו את לינץ' ומיה יים בקרב שאינו היה על חגורות האליפות.
קרב חוזר בין לינץ' לביילי היה אמור להתקיים בפרק 30 השנים לכבוד Raw, אך לבסוף לא יצא לפועל, זאת לאחר שהקבוצה תקפה את לינץ' עוד לפני שהקרב החל.
באירוע הרויאל ראמבל, שנערך ב-28 בינואר 2023, כל חברי קבוצת Damage CTRL נכנסו לקרב הרויאל ראמבל המסורתי של הנשים; כל חברה בקבוצה הייתה אחראית לחמש הדחות, כשארבע מהן היו כיחידה אחת.
קאי וסקיי הודחו מהקרב על ידי בקי לינץ', בעוד שביילי הודחה על ידי ליב מורגן.
חברת הקבוצה תקופהדקוטה קאי30 ביולי 2022–היוםאיאו סקיי30 ביולי 2022–היוםקיירי סיין10 בנובמבר 2023–היוםאסקה10 בנובמבר 2023–היום
חבר/ת הקבוצה תקופהביילי (מנהיגה)30 ביולי 2022–2 בפברואר 2024
אליפות הנשים של ה-WWE (פעם אחת) – סקיי
אליפות זוגות הנשים של ה-WWE (3 פעמים, נוכחיות) – קאי וסקיי (2), ואסקה וסיין (1, נוכחיות)
מחזיקת מזוודת "כסף בבנק" (2023) – סקיי
"Dance (Our Own Party)" (בעברית: "ריקוד (המסיבה שלנו)") הוא סינגל שהוקלט על ידי להקת האינדי פופ המלטזית דה בסקר.
הוא יצא לאור ב-3 במרץ 2023, וזכה ב-Malta Eurovision Song Contest 2023, הקדם הלאומי של מלטה לאירוויזיון 2023, שהתקיים בליברפול שב.
ב-21 בנובמבר 2022 נמנתה דה בסקר בין 40 המשתתפים בקדם הארצי של מלטה לאירוויזיון עם השיר "Dance (Our Own Party)".
היא צלחה את שלבי רבע וחצי הגמר, ב-11 בפברואר 2023 ביצעה את שירה פעם נוספת על בימת גמר האירוע.
זהות המנצח נקבעה באמצעות שילוב בין קולות השופטים והצבעות הקהל מבין שישה-עשר האמנים בגמר.
לאחר זכייתו בגמר, יצא לאור מחדש ב-3 במרץ כסינגל דיגיטלי.
מלטה שובצה למחצית הראשונה של חצי הגמר הראשון, שהתקיים ב-9 במאי 2023,
מלטה שובצה שנייה, אחרי נורווגיה ולפני סרביה.
ב-9 במאי 2023 ביצעה הלהקה את "Dance (Our Own Party)" על בימת חצי הגמר הראשון של אירוויזיון 2023. היא נכשלה בניסיון להעפיל לגמר התחרות, שהתקיים ב-13 במאי.
"Dan Dan" הוא שיר שהוקלט על ידי הזמרת-יוצרת הטורקייה גולשן, מתוך אלבום האולפן התשיעי שלה, (2015).
הוא יצא לאור ב-10 באוגוסט 2015, בהוצאת חברת התקליטים דואן מיוזיק קומפני, כסינגל השני מתוך האלבום.
את השיר כתבה והלחינה גולשן להפקה של אוזן צ'ולקולו.
הווידאו קליפ הנלווה של "Dan Dan" זכה להצלחה ארצית בטורקיה.
הוא צבר למעלה מ-155 מיליון צפיות והפך לאחד מהקליפים הטורקיים הנצפים ביותר בכל הזמנים.
בתקופה בה יצא היה לאחד מהקליפים הטורקיים הבודדים שחצו את רף 100 מיליון הצפיות.
עם זאת, נאסר לשידור באזורים שונים בטורקיה בטענה שהוא פרובוקטיבי ומיני.
השיר הגיע למקום השלישי בטורקיה טופ 20 והשני בטורקיה טופ 40.
השיר נכתב והולחן על ידי גולשן והופק על ידי אוזן צ'ולקולו.
הוא כולל ארבעה חלקים בסך הכול.
בראשון מביניהם, שרה גולשן .
כלומר, היא מתארת מקום חשוך בו היא נמצאת, תוך שהיא מציגה את הסיבה שגורמת לה להרגיש כך.
בהמשך לכך, היא שרה .
השורה גונתה בידי גורמים שונים בטורקיה בטענה שהיא מעודדת התאבדויות בקרב בני-נוער ומשפיעה לרעה על האוכלוסייה.
בהמשך, היא שרה ומצהירה שאם אהובה לא ישוב לזרועותיה, היא תתאבד, כיוון שהיא חייבת אותו ברצון או בכוח ולא משנה לה איך.
היא מסכמת את השיר בשלוש השורות ומייחלת לכך שהוא יצליח להבין אותה ואת רגשותיה השולטים בה ולא נותנים לה מנוח.
הווידאו קליפ הנלווה של "Dan Dan" הועלה לערוץ היוטיוב של netd müzik ב-10 באוגוסט 2015, ביום יציאתו כסינגל.
הקליפ, שעלה לגולשן למעלה מ-150,000 דולרים, בוים על ידי קורי בירן בקליפורניה וצולם במשך חמש שעות.
הדוגמן הנורווגי הלגה מלווה את גולשן לאורכו של הקליפ.
גולשן מגלמת אישה שמחפשת את אהבתה, כשהיא לובשת בגד אדום צמוד.
הוא נצפה בלמעלה מ-85 מיליון פעמים עד ספטמבר 2016, וכתוצאה מכך עלה למקום השלישי בטורקיה טופ 20. במצעד המקביל, טורקיה טופ 40 דורג הקליפ במקום השני ברשימת סוף השנה שפורסמה ב-2015.
נכון לאוגוסט 2023 עומד מונה הצפיות של הקליפ על למעלה מ-155 מיליון צפיות.
במרץ 2016, הסוכנות שמנטרת ומצנזרת שידורי רדיו וטלוויזיה בטורקיה, RTÜK, הגישה דיווח על הקליפ וחייבה את Dream Türk, , Number One TV ו-PowerTürk TV לחדול משידור הקליפ.
בדיווח, הם ציינו כי הקליפ "מזיק פיזית, נפשית ומוסרית לילדים ובני-נוער", והופעתה של גולשן בבגד ים אדום צמוד, יחד עם הצגת גופה החשוף (לטענתם) ותנועותיה על המיטה, מזכירה נשים שמספקות מין לחברים שלהן בטלפון".
גולשן הגיבה לאותו הדיווח ואמרה והוסיפה בהמשך לכך שמדובר .
במאי באותה השנה, Dream Türk שידרה את הקליפ בשנית ונקנסה בסכום בגובה 14,359 אלף לירות טורקיות.
אזורתאריך יציאהפורמטחברת תקליטיםמקורכלל העולם10 באוגוסט 2015הזרמת מוזיקה • הורדה דיגיטליתDMC
Dai Boh (בעברית: אלוהים ייתן) הוא מיני-אלבום משותף של הראפרית האוקראינית אליונה אליונה והזמרת ג'רי הייל.
את האלבום הוציאה ב-26 באוגוסט 2022 לאור חברת התקליטים קולומביה רקורדס.
זהו אינו שיתוף הפעולה הראשון בין שתי המוזיקאיות: ב-22 באפריל 2022 הוציאו השתיים את הסינגל "Рідні мої".
לימים השתיים ייצגו את אוקראינה באירוויזיון 2024 עם השיר "Teresa & Maria", שדורג בערב הגמר במקום השלישי.
Dakloos (בעברית: "חֲסַר בַּיִת") הוא אלבום הבכורה של הזמר ההולנדי יוסט קליין.
את האלבום הוציאה ב-1 ביוני 2016 לאור חברת התקליטים מאדה מיוזיק להורדה דיגיטלית ולסטרימינג.
Dakloos כולל שמונה רצועות, ואורכו עומד על 17 דקות ו-52 שניות.
חלק מהרצועות מושרות בהולנדית וחלק אחר באנגלית, ושתיים מתוכן, "Zorro" ו-"Range Rovers", הן דואטים בהשתתפות מיק ספק ומרטין בהתאמה.
לפני יציאת אלבום לא פורסמו סינגלים מסחריים לקידומו.
"Dance, Kid, Dance" (בתרגום חופשי לעברית: "תרקוד, ילד, תרקוד") הוא סינגל של להקת הרוק האמריקאית שיינדאון.
השיר הוא הסינגל השני מהאלבום השמיני של הלהקה, ששמו טרם הוכרז.
השיר יצא לאור ב-24 בינואר 2025, כסינגל הרשמי השני מתוך האלבום.
שמו של סיבוב ההופעות של הלהקה ב-2025 נקרא על שם השיר.
השיר הוא ביקורת חברתית מחד, ואמירה אישית מאידך.
הדובר בשיר מתלונן על ההתדרדרות ההולכת וגוברת של החברה, תוך שהוא מבקר את ההתמכרות לריגושים זולים ושטחיים, ואת ההתבודדות ההולכת וגדלה של הפרטים בחברה.
מסר נוסף של השיר מדבר על התגברות על הפחדים והמוזרויות של האדם, במטרה להנות מהחיים ומה שהם מביאים עימם.
בראיון שנערך בסוף חודש ינואר ציין אריק בס כי השיר מדבר על העובדה שהחברה, לפחות זו האמריקאית, מסממת ילדים בתרופות נוגדות דיכאון, ריטלין, ודומיהם.
בס ציין כי היה בר מזל בילדותו, כשאובחן בילדותו כסובל מהפרעת קשב וריכוז, ללא החלק של ההיפראקטיביות, ואמו סירבה שיטופל בריטלין, לשמחתו.
ב-15 בינואר 2025 חלקה הלהקה בפוסט פייסבוק רשימת השמעה בשירות הזרמת המוזיקה ספוטיפיי שכללה מגוון רחב של שירים מסוגות שונות, אליה התלוותה ההמלצה "לתת למוזיקה להזיז אתכם".
רשימת ההשמעה נקראה בשם D.K.D.
Mixtape, בדיעבד ראשי התיבות של שם השיר.
ב-17 בינואר הודיעה הלהקה רשמית כי השיר ייצא לאור ב-24 בינואר, יחד עם סינגל נוסף, "Three Six Five" שהוכרז רשמית קודם לכן.
עם צאתו נכנס השיר לרשימת ששת השירים החדשים המועדפים באתר הדירוג מדיהבייס, ויום לאחר מכן הגיע למקום הרביעי במצעד הרוק היומי של אייטונס.
ב-26 בינואר, יומיים לאחר צאתו, נכנס השיר למקום ה-35 במצעד ה-Active Rock של מדיהבייס.
שבוע לאחר צאתו התברג במצעדי הבילבורד, במקום ה-11 במצעד הרוק והאלטרנטיב, ובמקום ה-14 במצעד הרוק המיינסטרימי.
"Dam Dam" (בעברית: "דם דם" או "דאם דאם", ידוע גם בשמות "Ena Tefariki" או "To Tefariki") הוא אחד הלהיטים הגדולים משנות ה-70 של המוזיקאי הישראלי-יווני אריס סאן, שיצא לאור כרצועה ראשונה באלבומו "Dam Dam" משנת 1972 בהוצאת CBS.
השיר Το τεφαρίκι" ("Ένα τεφαρίκι")" נכתב על ידי השחקן והפזמונאי היווני דימיטריוס (מימיס) תיופולוס (Μίμης Θειόπουλος) (2010-1929), והולחן על ידי זמר הלאיקו, מיכאליס מנידיאטיס (Μιχάλης Μενιδιάτης) (2012-1932).
מנידיאטיס הקליט את השיר באלבום "Μιχάλης Μενιδιάτης" משנת 1969 בהוצאת אודאון .
הזמר הישראלי-קפריסאי טריפונס, הקליט את השיר ב-1972, מתוך אלבומו "Trifonas".
הזמרת רינת בר הקליטה גרסה בעברית של השיר (מילים: ארלט ספדיה), מתוך אלבומה החמישי "ליידי בר" משנת 2000.
הזמר ברי סחרוף, ביצע גרסת כיסוי ביוונית, מתוך המופע "אריס סאן חוזר ליפו" שנערך בספטמבר 2002.
הזמר הישראלי יהודה סליאס, שר את השיר מתוך "מחרוזת דם דם", מאלבומו השני "יהודה סאלאס - במיטב הלהיטים מיוון" שיצא בשנת 2003.
הזמר הישראלי איזקיס, הקליט גרסה ביוונית של השיר, בליווי הגיטריסט יהודה קיסר, מתוך האלבום "איזקיס – שר אריס סאן" משנת 2006.
הזמר היווני ואסיליס פאייטריס (Vasilis Paiteris) הקליט גרסת כיסוי לשיר מתוך אלבומו "Pyrkagia Me Pyrkagia" משנת 2007.
הזמר הישראלי סטאלוס ביצע את השיר בערוץ הרדיו 103FM, בתוכנית ספיישל אריס סאן, בשנת 2017.
הזמר שלומי סרנגה הקליט גרסת רמיקס ביוונית לשיר, מתוך אלבומו "מיסירלו" שצא לאור בשנת 2018.
הזמר ארז לב ארי, הקליט גרסה לשיר ב-2018, מתוך האלבום "האורח", פרויקט מחווה לשירי אריס סאן, עם טקסטים חדשים בעברית שכתב לב ארי.
ההרכב המוזיקלי Hadgabga, הקליט גרסה של השיר, מתוך האלבום הדיגיטלי "E.P (Ershter Prubirn)" משנת 2018.
הזמר הישראלי רוניוס (רוני מועלם), הוציא לאור "מחרוזת דם דם הופה", בשנת 2020.
המקור ביווניתΈνα τεφαρίκι תעתיק לאנגליתEna tefariki תרגום לעבריתאיזה מיוחדתאיזה מיוחדת, אמן, הנה היא
יפה וצעירה, אמן, הנה היא, הנה
וכשהיא הולכת, אמן, הנה היא
את המחשבות היא מעלימה, אמן, הנה היא, הנה
כולם מביטים בך כשאת רוקדת
את גורמת ללבבות לדמם, אך לך לא אכפת
עושה לנו בעיות, אבל זה בסדר
יש לה לב מאבן, הנה היא
עיניה מתוקות, אמן, הנה היא, הנה
ומי שיפריע לה, אמן, הנה היא
הוא יסתבך בצרות, אמן, הנה היא, הנה
"Daisies" (בעברית: "חינניות") הוא סינגל של הזמר הקנדי ג'סטין ביבר, שיצא לתחנות הרדיו באיטליה ב־14 ביולי 2025 כסינגל המוביל מתוך אלבום האולפן השביעי שלו, Swag.
את השיר כתבו ביבר יחד עם המפיקים Dijon, אם קיי ג'י, אדי בנג'מין, קרטר לאנג, דילן וויגינס, דניאל צ'טריט וטוביאס ג'סו ג'וניור.
זהו שיר פופ אלטרנטיבי בעל הפקה מינימליסטית בסגנון לואו-פיי, אשר עוסק בקשר של ביבר עם אשתו, היילי ביבר, וכולל נושאים של חוסר ביטחון ומחויבות זוגית.
"Daisies" מתאפיין בסאונד של פופ אלטרנטיבי עם ליווי של גיטרה חשמלית לואו-פיי, תופים, והתקדמות אקורדים המזכירה סגנון דו-וופ וינטג'י.
סגנון הרית'ם אנד בלוז המזוהה עם ביבר משתלב כאן עם גיטרה קצבית וכלי הקשה מודגשים.
השיר מעביר אווירה "גרובית" ושואב השפעות רגשיות מחיי האהבה של ביבר.
התוכן הלירי של השיר עוקב אחר מסלול היחסים בין ביבר להיילי ביבר, תוך שיקוף תחושות של ספק, בדידות ומחויבות רגשית עמוקה.
ביבר מתאר זמנים של ריחוק ואתגרים בזוגיות שלהם, אך מדגיש את הנכונות שלו להיאבק למען הקשר.
השיר מבטא כמיהה לאחדות מחודשת עם בת זוגו וחיפוש אחר בהירות בתוך סערת הרגשות.
השיר זכה לשבחי ביקורת עם יציאתו.
לינדסי הייוונס מ"בילבורד" דירגה את "Daisies" במקום הראשון בין שירי האלבום, וטענה שהוא שואב את המאזין לחלל אינטימי, כאילו הוקלט בחדר קטן, מעורפל ונעים.
לדבריה, ביבר "מעולם לא נשמע אמיתי יותר".
יאניק גולץ מהאתר Laut.de כינה את השיר "שיא מוחלט" באלבום, בזכות הצליל ה"פולקי והאורגני" והמבנה הקליט שלו, והשווה אותו למוזיקה של פליטווד מק.
סוכנו לשעבר של ביבר, סקוטר ברון, ציין עם צאת השיר כי זהו השיר האהוב עליו מהאלבום.
+מקבץ רשימות אשר דירגו את השיר "Daisies"ארגוןרשימהמיקוםמקורהאינדפנדנטהשירים האהובים ביותר לשנת 2025–בילבורד100 השירים הטובים ביותר לשנת 202552הניו יורק טיימסהשירים הטובים ביותר לשנת 2025: בחירתה של לינדסיי זולאדס3Business Insiderהשירים הטובים ביותר לשנת 202516
פרסשנהקטגוריהתוצאהמקורפרס הווידאו קליפים של MTV7 בספטמבר 2025שיר הקיץ
Dangerous Dave (בעברית ידוע יותר בשם "דייב", או "דייב המסוכן") הוא משחק מחשב משנת 1988.
הוא פותח בשביל Apple II ו-DOS בתור דוגמה למשחק שצורף כמאמר על GraBASIC.
מטרת המשחק להגיע אל הדלת לאחר קבלת הגביע, אך ישנם מספר מכשולים, בהם אש, מים ומפלצות.
במשחק 10 מסכים גלויים ו-4 נוספים מוסתרים.
מספר הפעמים שניתן להיפסל הוא מוגבל.
כל פסילה מופיעה בצורת ראשו של דייב.
במשחק קיים רק נשק אחד - אקדח.
בכל שלב דייב מופיע בלי הנשק וצריך לאסוף אותו כדי לקבל את היכולת להשתמש בו.
האקדח יורה כדורים בודדים ואף על פי שהם בלתי מוגבלים בכמותם לא ניתן לירות ירייה נוספת עד שהירייה הקודמת פגעה בחפץ או יצאה מטווח הראייה.
במשחק קיים רק אביזר אחד - ג'ט-פק.
בעזרת הג'ט-פק דייב יכול לעוף ולחצות מכשולים שאותם לא היה מצליח לעבור בלעדיו.
הג'ט-פק ניתן לשימוש לזמן מוגבל.
כשאוספים אותו הדלק מיוצג על ידי פס אדום.
לאורך השנים פותחו מספר משחקים בסדרה:
Dance Of Death (ריקוד המוות) הוא אלבום האולפן ה-13 של להקת ההבי מטאל האנגלית איירון מיידן שיצא לאור בשנת 2003.
Dance Of Death הוא האלבום השני שהוציאה הלהקה מאז חזרתם של הסולן ברוס דיקינסון והגיטריסט אדריאן סמית' ללהקה.
לדעת מעריצים רבים, האלבום הוא בין הטובים שמיידן הוציאו, ובעיני אחרים הוא בין החלשים.
מה שניתן להגיע להסכמה הוא שהאלבום עלה על הציפיות מהלהקה, מיידן הוכיחו שגם אחרי יותר מ-20 שנות הצלחה הם יכולים גם לחדש וגם לשמור על סגנון הלהקה הייחודי.
האלבום יחד עם האלבום הקודם, Brave New World, מכר פחות ביחס לאלבומים הישנים של מיידן עם ברוס, אך ניתן ליחס לזה את ירידת הפופולריות של הלהקה ושל הרוק בעולם מאז, ולאו דווקא לשפוט לפיכך את איכות האלבומים.
אחד הדברים שמייחדים את האלבום הוא השינוי בסאונד: "הזזת" הבס והתופים לעמדות פחות מרכזיות לטובת שלוש הגיטרות.
שירים בולטים באלבום הם No More Lies, Paschendale ו-Dance Of Death.עד היום, השיר New Frontier הוא השיר היחידי בו יש למתופף ניקו מק'בריין מעורבות בכתיבה.
דנס אוף דת' ("ריקוד המוות") הוא שיר הנושא של האלבום, השיר מספר על נקודת מבטו של אדם הבטוח שרקד עם המוות, והוא מספר ומעביר את חווייתו בשיר.
השיר בנוי מ-3 חלקים עיקריים, בחלק הראשון מתאר המספר את המתרחש עד לתחילת הריקוד, לרקע מלודיה שהולכת ותופסת מורכבות, עד לשקט של פחות משנייה המפריד בין החלק הראשון לשני.
בחלק השני נכנסת המלודיה המסחררת (והפרוגרסיבית מעט) של השיר, מלודיה ברמה של איירון מיידן הישנה, ממכרת וסוחפת.
המלודיה תופסת תאוצה לקראת סוף החלק השני ונגמרת במעין "התפוצצות".
החלק השלישי מתחיל בערך 50 שניות לפני סיום השיר, והוא מעין חזרה למלודיה הרגועה של ההתחלה, עם סוף שסוגר את השיר.
רוב המעריצים מסכימים שזהו אחד השירים שעשו את איירון מיידן ה"חדשה", והחזירו את מיידן אל מרכז עולם ההבי מטאל.
Dangerous (בעברית: מסוכן) הוא אלבום האולפן השמיני של הזמר מייקל ג'קסון.
האלבום יצא לאור ב-26 בנובמבר 1991, דרך חברת התקליטים אפיק רקורדס.
האלבום נמכר ב-32 מיליון עותקים בכל רחבי העולם, ובכך הפך לאלבום השלישי הכי נמכר של ג'קסון, אחרי Thriller ו-Bad.
האלבום הנפיק להיטים שכבשו את המצעדים בכל העולם, זכה בפרס גראמי והוא אלבום הניו ג'ק סווינג המצליח ביותר בהיסטוריה.ג'קסון קידם את האלבום בהופעה בסופרבול, ריאיון עם אופרה וינפרי, בוידאו קליפים מושקעים, פרסומות ויצא לסיבוב הופעות עולמי.
מגזין Spin כלל את האלבום במקום ה-132 ברשימת "300 האלבומים הטובים ביותר ב-30 שנים האחרונות (1985–2014), שנערך בשנת 2019.
במרץ 1991, חתם מייקל ג'קסון על חוזה של 15 שנים ושישה אלבומים עם חברת סוני ובנובמבר 1991 הוציא לאור את האלבום הראשון בעסקה - Dangerous.
בכך סיים את שיתוף הפעולה עם קווינסי ג'ונס, המפיק של שלושת אלבומיו הקודמים.
המפיק החדש שגויס הוא טדי ריילי, מפיק הכישרונות של הניו ג'ק סווינג.
במה שהפך לסטנדרט אצל ג'קסון, הוידאו קליפים שהופקו ב-Dangerous היו היקרים והחדשניים בזמנם.
לווידאו קליפים היו עלילות מורכבות, קטעי ריקוד, והופיעו בהם מפורסמים.
הווידאו קליפ ל-"Jam" מציג את ג'קסון ומייקל ג'ורדן משחקים ורוקדים ביחד, בעוד שב-"Remember the Time" העלילה מתרחשת במצרים העתיקה ובכיכובם של אדי מרפי, מג'יק ג'ונסון והדוגמנית אימאן.
בקליפ של השיר- "In the Closet" מופיע ג'קסון עם דוגמנית העל נעמי קמפבל כזוג מאהבים.
את הוידאו קליפ ל-"Who Is It" ביים הבמאי הנודע דייוויד פינצ'ר.
ב-"Give In to Me", ג'קסון מופיע בהופעת רוק עם גיטריסט "רובים ושושנים", סלאש.
ב-"Black or White" מופיע מורפינג (שינוי צורה על ידי מחשב), ומופיעים בו מקולי קאלקין וטיירה בנקס.
סיבוב ההופעות של האלבום כלל 69 הופעות בכל רחבי העולם, ביניהם הגיע ג'קסון גם לישראל לשתי הופעות בפארק הירקון, מול קהל של כ-75 אלף צופים בכל מופע.
מבחינת היקפם, היו אלה מהמופעים הגדולים והעשירים ביותר שנראו אי פעם בארץ.
ג'קסון הופיע עם 16 שירים, ביניהם 6 מ-Dangerous.
ב-2005 יצא DVD המתעד את הופעה בבוקרשט רומניה.
Dance of the Rainbow Serpent הוא אלבום אוסף הרביעי של להקת סנטנה שבא במארז המכיל 3 CD.
האלבום הופץ לחנויות ב-1995 וזכה למכירות חלשות יחסית.
"Dance in the Dark" (בעברית: "רוקדת באפלה") הוא הסינגל הרביעי והאחרון של זמרת הפופ האמריקאית ליידי גאגא מתוך המיני-אלבום השלישי שלה, The Fame Monster.
השיר נכתב בהשראת "הפחד של גאגא מהמפלצת של עצמה" ולדבריה הוא מדבר על חוויה האינטימית בין שני אנשים בחדר השינה.
על בחורה שאוהבת לקיים יחסי מין עם האורות כבויים כי היא מתביישת בגופה.
היא הסבירה כי היא נתקלה נשים כאלה בעבר בזמן שעבדה על ארגון MAC האיידס, וכי השיר הוא לא על חופש, אלא על ההבטחה כי גאגא הבינה את רגשותיהם.
השיר תוכנן תחילה להשתחרר לאחר "Telephone", אך בשל מחלוקת בין גאגא לבין חברת התקליטים שלה, "Alejandro" יצא במקום.
מאוחר יותר יצא השיר להורדות דיגיטליות באוסטרליה, צרפת, ובלגיה.
"Dance in the Dark" מכיל רטרו והשפעות מוזיקת הגל החדש, ומתחיל בהקדמה של גמגומים.
השיר כולל הפסקה שבה, גאגא אומרת שמות של אנשים מפורסמים שחייהם הסתיימו באופן טרגי.
השיר זכה לשבחים רבים ממבקרי מוזיקה אך בניגוד לשאר הסינגלים באלבום לא קיבל הצלחה רבה במצעדים בעולם אך נכנס לעשרת המובילים בצ'כיה, הונגריה, יוון, סלובקיה, ושירי הדאנס של בילבורד.
גאגא ביצעה את "Dance in the Dark" כשיר הפתיחה של סבב ההופעות The Monster Ball Tour שקידם את האלבום.
בנוסף לסבב היא הופיעה עימו גם בטקס פרסי המוזיקה הבריטית עם "Telephone" שם הקדישה את הופעתה לחברה הקרוב, אלכסנדר מקווין, שהתאבד כמה ימים לפני כן.
השיר הועמד לפרס הגראמי בקטגוריית "הקלטת הדאנס הטובה ביותר" בשנת 2011 אך הפסיד לזמרת ריהאנה עם שירה "(Only Girl (In the World".
לפי דבריה של גאגא השיר מדבר על בחורה שאוהבת לקיים יחסי מין כשהאורות כבויים מפני שהיא נבוכה מגופה.
גאגא סיפרה כי היא נפגשה עם נשים כאלה בעת עבודתה בקרן ה-MAC איידס.
היא אמרה שהשיר לא על חופש אלא על כך שהיא הבינה את רגשותיהן של אותן הנשים.
בשיר מוזכרים אישיויות מפורסמות שסיימו את חייהם בסוף טרגי - מרילין מונרו, ג'ודי גרלנד, סילביה פלאת', ג'ונבנה ראמזי, הנסיכה דיאנה, ליברצ'ה, סטנלי קובריק וישו.
בהונגריה השיר הופיע לראשונה במצעד "40 הסינגלים המובילים" במקום התשיעי ברשימה ב-30 בנובמבר 2009 אך נפל לגמרי מהמצעד בשבוע הבא.
בבריטניה "Dance in the Dark" נכנס למקום ה-89 במצעד הסינגלים הבריטי ב-12 בנובמבר 2009 אבל נשאר במצעד למשך שבוע אחד בלבד.
בקנדה נכנס למקום ה-88 במצעד קנדה הוט 100 ב-11 בנובמבר 2009. ולמיקום ה-93 במצעד הסינגלים האוסטרלי.
לאחר שהחל להישמע ברדיו האוסטרלי עלה למקום ה-43 במצעד והגיע בשיאו למקום ה-24 בשבועות הבאים.
בצרפת, נכנס למצעד השירים הדיגיטליים למקום ה-36 ובשיאו הגיע למיקום השלושים.
במצעד הבילבורד נכנס השיר ב-21 באוגוסט 2010 למצעד ה-"100 שירים מתחת לבילבורד הוט 100" למקום ה-22, ובמצעד שירי הדאנס הדיגיטליים\אלקטרונים הגיע למקום התשיעי ב-9 באוקטובר 2010. נכון לחודש ספטמבר 2010 השיר מכר כ-121,000 עותקים דיגיטליים בארצות הברית בהקשבה ל-"Nielsen SoundScan".
"Dance in the Dark" הוא השיר שפתח את מסע ההופעות השני של גאגא, "The Monster Ball Tour".
ההופעה מתחילה כאשר מוקרן על מסך ענקי אינטרלוד בו רואים את גאגא עם לייזרים ירוקים על המסך וספירה לאחור לפני תחילת השיר.
לאחר סיום האינטרלוד מתחיל השיר ורואים את גאגא מופיעה מאחורי רשת של לייזרים ירוקים עם בגדים לבנים נוצצים.
כשחזרה גאגא להופיע עם הסבב לאחר השינוי שעשתה בו, שונתה ההופעה כולל הפתיח והלבוש.
בטקס פרסי המוזיקה הבריטית שנערך ב-16 בפברואר 2010 הופיעה גאגא עם השיר והקדישה את ההופעה לחברה ומעצב האופנה אלכסנדר מקווין שהתאבד מספר ימים לפני הטקס מפני מות אימו.
תחילה תכננה גאגא גרסה אחרת של ביצועים לאותה הופעה אך היא שינתה את הקונספט ברגע האחרון כי היא רצתה לתת כבוד למקווין.
לבסוף הופיעה עם גרסאות פסנתר לשיר ולסינגל השני מהאלבום "Telephone".
השיר זכה לשבחים רבים מצד מבקרי המוזיקה ויש רבים אשר אומרים כי הוא השיר הטוב ביותר באלבום.